title: Frañsez Debauvais
text: Frañsez Debauvais, bet ganet e Roazhon d'an 31 a viz Genver 1903, a oa ur broadelour breizhat a Vreizh-Uhel. François Debeauvais a oa e anv gwirion met dre fazi un ofisour stad-sivil e oa bet lamet un "e" e anv e dad. Lesanvioù en deus bet ivez evel Fañch Debauvais, Fañch Deb, Deb, Fañch Denoual.
  
  Desket mat brezhoneg gantañ ha drezhañ. Desket mat e oa a-fed istor Breizh.
  
  Aet e oa da Anaon e Colmar d'an 20 a viz Meurzh 1944, diwar an dorzhellegezh. Ur pennad enoriñ a oa bet savet gant Roparz Hemon e niverenn ziwezhañ Gwalarn, kinniget e vez ar pezh-c'hoari Roperzh Emmet dezhañ. Ar pennad a oa bet unan eus ar re gaerañ e brezhoneg evit Frañsez Kervella: "E varv a voe kemennet e niverenn 165 Gwalarn, hag ar pennad gouestlet enni d'e vignon gant Roparz Hemon a zo unan eus ar skridoù kaerañ a anavezan."
  
  Emañ e vez e bered hanternoz Roazhon, warnañ ur groaz keltiek uhel skrivet warni "Doue da bardono d'an Anaon".
  
  Pennadoù kar 
   Breiz Atao
   Anna Youenou
   Olier Mordrel
   Marsel Guieysse
   Strollad Broadel Breizh (1931-1944)
   Bezen Perrot
  
  Notennoù ha daveennoù
  
  Emsaverien Breizh
  Ganedigezhioù 1903
  Marvioù 1944
  Tud marvet gant an dorzhellegezh
  Izili Strollad Broadel Breizh